钦定古今图书集成/理学汇编/学行典/第218卷 > 孙山
## 钦定古今图书集成/理学汇编/学行典/第218卷 > 孙山

按《河内县志》：“孙山，本县民，家贫，事亲素以孝闻。母王
氏病故，山竭力襄事。既葬，结庐墓侧，三年之中，每日
哀哭。里人悯其贫苦，屡劝回家，山坚执不从。一日，聚
众举火焚其庐以使之归。天忽阴暗，风雨骤至，遂相
率报之。有司转申当道，匾其门曰‘孝行’”，仍给米布以
示劝。已具《宪纲》。